ANDREW WOMMACK EVANKELIUMIN ÄÄRELLÄ
JUMALAN TODELLINEN LUONTO 16/25
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
Juhlimme Charis-raamattukoulun 20-vuotisjuhlavuotta.
Ole hyvä, Andrew.
―Tervetuloa evankeliumin äärelle.
Jatkan edelleen opetussarjaani Jumalan todellisesta luonnosta.
Tämä on väkevää asiaa. Tätä on evankeliumi.
Kerron uuden liiton armosta, -
joka poikkeaa täysin vanhan liiton vihasta ja rangaistuksesta.
Sille oli syynsä, että Jumala antoi lain ja rankaisi ihmisiä ankarasti, -
mutta Uuden testamentin korkeampi ilmestys on korvannut -
Vanhan testamentin lain.
Vanhan testamentin lain väärä tulkinta ja soveltaminen -
on estänyt monia ihmisiä ymmärtämästä pelastustaan täysin.
He eivät nauti pelastuksestaan täysillä, koska ovat tietoisia synnistä.
Olen puhunut tärkeitä asioita.
Siksi kannattaa hankkia aiheeseen liittyvät materiaalit.
Olen puhunut jakeesta 1. Kor. 15:56, jonka mukaan laki voimisti syntiä.
Puhuin tästä väitteestä pitkään.
Jakeiden 2. Kor. 3:7 ja 9 mukaan -
laki oli kuoleman ja kadotustuomion virka.
Jakeiden Room. 3:19―20 mukaan laki tukki suumme -
eli siis poisti selityksemme ja omavanhurskautemme, -
teki meistä syyllisiä Jumalan edessä ja toi meille tietoisuuden synnistä.
Nämä kuusi asiaa olivat pakollisia, jottemme luottaisi omiin voimiimme, -
mutta ne ovat ikäviä asioita, joiden alla emme halua elää.
Seurakunta on kuitenkin sulauttanut nämä asiat osaksi uskontoamme.
Siksi monet elävät tuomion alla eivätkä nauti pelastuksensa eduista.
Viimeksi puhuin jakeesta Room. 3:20, jonka mukaan laki keskittyy syntiin.
Se ei koskaan sano kenestäkään mitään hyvää eikä kehu ketään.
Se ei tuo lainkaan rohkaisua, vaan näyttää jokaisen virheemme.
Vaikka tekisit 99,9 prosenttia asioista oikein, se keskittyy silti virheisiisi -
ja löytää aina keinon tehdä sinusta syyllisen Jumalan edessä.
Room. 3:21 "Mutta nyt Jumalan vanhurskaus, -
josta laki ja profeetat todistavat, on ilmoitettu ilman lakia".
Nyt on tapahtunut jotain uutta.
Jumalan vanhurskaus on ilmoitettu ilman lakia.
Tämä on hieno asia.
Vain ilman lakia meistä voi tulla vanhurskaita Jumalan edessä.
Jos luulit, että sinun pitää noudattaa jokaista lain käskyä -
saadaksesi välisi kuntoon Jumalan kanssa, et koskaan onnistu siinä.
Jotkut teistä ajattelevat, että jos joku ei koskaan tee mitään väärää -
ja pystyy olemaan täysin pyhä kaikissa teoissaan, hän menestyy, -
saa Jumalan suosion ja vastauksen kaikkiin rukouksiinsa.
Koko elämä muuttuu, -
jos vain pystyy tekemään kaiken oikein eikä enää tee väärää.
Moni ajattelee näin, mutta tuolla asenteella teistä ei tule vanhurskaita.
Ette koskaan tee sitä täydellisesti, ja laki keskittyy vain synteihinne.
Se näyttää kaiken, mitä teette väärin. Meistä ei koskaan tule vanhurskaita -
omien tekojemme perusteella. Olin jokin aika sitten Ugandassa.
Kulttuuri on siellä vähän erilainen kuin täällä, -
mutta Ugandassa on suuri herätys. Heillä on kiivaus Jumalan puolesta.
Jokaisessa taksissa lukee: "Halleluja", "Kiitos Herralle" tai "Jeesus on Herra".
Kampalassa on todella paljon innostuneita uskovaisia, -
samoin maaseudulla, mutta ugandalaiset ovat uskonnollisia.
En tiedä, kuinka sanoisin tämän niin, etten loukkaisi jotakuta.
He kiivailevat lain puolesta -
ja uskovat, että meidän tulee olla pyhiä ja tehdä kaikki täysin oikein.
Moni ugandalainen elää valtavan syyllisyyden ja tuomion alla.
Room. 10:2 "Sillä minä todistan heistä, -
että heillä on kiivaus Jumalan puolesta, mutta ei taidon mukaan; -
sillä kun he eivät tunne Jumalan vanhurskautta, -
vaan koettavat pystyttää omaa vanhurskauttaan, -
eivät he ole alistuneet Jumalan vanhurskauden alle."
Tämä on yleistys, mutta se kuvaa hyvin Ugandan tilannetta.
Todella monet kaipaavat Jumalaa, mutta etsivät Häntä tekojen kautta.
Noin vahvaa kaipuuta Jumalan puoleen ei näe USA:ssa -
eikä monessa muussakaan paikassa. He kaipaavat vanhurskautta -
ja oikeaa asemaa Jumalan kanssa, mutteivät saavuta sitä lain kautta.
Siksi he elävät valtavan syyllisyyden ja tuomion alla.
Kampalassa raamattukoulumme oppilaat kertoivat turhautumisestaan.
He kaipasivat Jumalaa valtavasti, mutteivät koskaan tehneet tarpeeksi.
Sitten he löysivät ilman lakia ilmoitetun vanhurskauden, -
josta jakeessa Room. 3:21 puhutaan. He löysivät uskon vanhurskauden -
ja hylkäsivät aiemman, lakiin perustuvan vanhurskautensa.
Se muutti heidän elämänsä. He saivat kokea iloa ja rauhaa.
Ihmeitä tapahtui, ja kuolleita heräsi eloon.
Ugandalaiset astuivat paljon entistä parempaan Jumala-suhteeseen.
Ugandassa kontrasti oli valtava, ja näin sen todella selvästi, -
mutta tämä asia on totta myös USA:ssa ja kaikkialla maailmassa.
Jos yrität saavuttaa oikean aseman Jumalan kanssa tekojesi kautta -
eli lain perusteella, et tule koskaan onnistumaan siinä, -
koska laki osoittaa joka ikisen, vähäisimmänkin virheesi.
Emme ole täydellisiä ennen kuin saamme ylösnousemusruumiit.
Vaikka jotenkin ihmeessä voisit lakata tekemästä vääriä asioita, -
et tee oikeita asioita täydellisesti. Aina voi rakastaa enemmän.
Aina voi rukoilla enemmän ja kuulla Herran ääntä herkemmin.
Jos olet lain alla, laki vain osoittaa kaikki syntisi, -
etkä voi koskaan saavuttaa vanhurskautta lain avulla.
Vanhurskauden pitäisi olla jokaisen uskovan tavoite.
En ehdi opettaa tästä nyt. Minulla on vanhempi opetus, jossa kerrotaan, -
että jakeen Ef. 4:24 mukaan meidät on luotu vanhurskaudeksi.
Meistä on Jeesuksen kautta tullut vanhurskaita, 2. Kor. 5:21.
Emme tavoittele vanhurskautta, se annettiin meille pelastuksessa.
Nyt nautimme sen eduista ja pyrimme parhaamme mukaan ymmärtämään, -
mitä vanhurskautemme tarkoittaa. Vanhurskaus on lahja, -
joka otetaan vastaan, ei palkka, joka ansaitaan. Tämä on tärkeä asia.
Room. 3:21 "Mutta nyt Jumalan vanhurskaus, josta laki ja profeetat -
todistavat, on ilmoitettu ilman lakia". Laki siis ennusti oman loppunsa.
Jeremia ennusti luvussa 31, että paremmat päivät olisivat tulossa.
Jumala tekisi uuden liiton ihmisten kanssa, ei sellaista kuin ennen, -
koska emme pystyneet pitämään sitä. Tekomme tekivät sen tyhjäksi.
Hepr. 8:12 "Sillä minä annan anteeksi heidän vääryytensä -
enkä enää muista heidän syntejänsä."
Heprealaiskirjeen kirjoittaja lainasi tässä jaetta Jer. 31:31.
Vanhurskaus ilman lakia eli oikea asema Jumalan edessä -
ilman täydellistä suoritusta ennustet- tiin jo vanhan liiton aikana. Jae 22 -
"se Jumalan vanhurskaus, joka uskon kautta Jeesukseen Kristukseen -
tulee kaikkiin ja kaikille, jotka uskovat; sillä ei ole yhtään erotusta."
Laki ei ennustanut omavanhurskautta, joka perustuu omiin tekoihimme, -
vaan Jumalan vanhurskauden. Jokainen teistä, joka uskoo, -
ettei Jumala käytä tai siunaa meitä, ellemme tee kaikkea täydellisesti, -
yrittää saavuttaa omavanhurskauden.
Se on paljon Jumalan vanhurskautta huonompi.
Tässä sanotaan, että VT:n laki ennusti oikean aseman Jumalan edessä -
ilman lakia, ei omavanhurskautta vaan Jumalan vanhurskauden.
"Jumalan vanhurskaus... tulee kaikkiin ja kaikille, jotka uskovat; -
sillä ei ole yhtään erotusta.
Sillä kaikki ovat syntiä tehneet ja ovat Jumalan kirkkautta vailla".
Jaetta Room. 3:23 käytetään usein irrallaan todistamaan, -
että kaikki ovat syntisiä. Se on totta, mutta jae on astinlauta seuraavaan.
Tärkeintä ei ole se, että kaikki ovat tehneet syntiä, -
vaan se, että samalla tavalla meidät kaikki on vanhurskautettu.
Jae 24 "ja saavat lahjaksi vanhurskauden hänen armostaan -
sen lunastuksen kautta, joka on Kristuksessa Jeesuksessa".
Samalla tavalla kuin kaikki ihmiset, niin hyvät, pahat, pyhät ja epäpyhät, -
ovat tehneet syntiä, he kaikki saavat myös vanhurskauden Jeesuksessa.
Tämä ei tarkoita, että he kaikki olisivat syntyneet uudesti, -
sillä jakeen Room. 5:2 mukaan tämä armo otetaan vastaan uskossa.
Saat pääsyn Jumalan vanhurskauteen uskomalla siihen, mitä Jeesus teki, -
mutta Jeesus maksoi kaikkien synnit.
1. Joh. 2:2 "Ja hän on meidän syntiemme sovitus; -
eikä ainoastaan meidän, vaan myös koko maailman syntien."
Jeesus maksoi kaikkien synnit, ei vain niiden, jotka ottavat Hänet vastaan.
Hän maksoi jopa Hitlerin synnit ja joka ikisen ihmisen synnit.
Kaikkien synnit on maksettu, mutta kaikki eivät saa anteeksi, -
koska armoon on pääsy uskon kautta.
Kaikki ovat siis tehneet syntiä ja saavat lahjaksi vanhurskauden -
hänen armostaan lunastuksen kautta, joka on Kristuksessa.
Jae 25 "jonka Jumala on asettanut armoistuimeksi uskon kautta -
hänen vereensä, osoittaaksensa vanhurskauttaan, -
koska hän oli jättänyt rankaisematta ennen tehdyt synnit".
Jumala antaa oman vanhurskautensa, ei meidän vanhurskauttamme.
Pelastus ei riipu siitä, olemmeko pyhiä ja teemmekö kaiken oikein.
Jos otat vastaan Jumalan vanhurskauden, se luetaan hyväksesi.
Jae 26 "jumalallisessa kärsivällisyydessään, -
osoittaaksensa vanhurskauttaan nykyajassa, sitä, että hän itse -
on vanhurskas ja vanhurskauttaa sen, jolla on usko Jeesukseen.
Missä siis on kerskaaminen? Se on suljettu pois. Minkä lain kautta?
Tekojenko lain? Ei, vaan uskon lain kautta."
Jos ymmärrät todellisen evankeliumin eli Jumalan armon, -
sinussa syntyy nöyryys, jota et saa mistään muualta.
Ihmiset, jotka puhuvat omista upeista saavutuksistaan, -
ovat lain asenteen alla vertaavat itseään muihin -
ja luulevat olevansa muita parempia. Se johtaa omahyväisyyteen.
Vanhurskautesi on kuin tahrattu vaate, kuten jakeessa Jes. 64:6 sanotaan.
Vaikka olisin parempi kuin sinä, olen kaukana Jumalan kirkkaudesta.
Jos ymmärrät tämän ja heittäydyt Jumalan armon varaan, -
saat Häneltä kaiken sen hyvän, joka sinussa on.
Hänen vanhurskautensa luetaan hyväksesi.
Se poistaa omavanhurskauden ja kerskailun ja tekee meistä nöyriä.
Tämä selittää hyvin, miksi nöyryys on niin harvinaista.
Se johtuu siitä, että niin monilla on suorituskeskeinen asenne -
ja he ylpeilevät saavutuksillaan. Jae 28 "Niin päätämme siis, -
että ihminen vanhurskautetaan uskon kautta, ilman lain tekoja."
Juuri tämä jae sai aikaan räjähdyksen Martti Lutherin sisällä.
Siitä lähti liikkeelle protestanttinen uskonpuhdistus.
Kaikki se hyvä, mitä nykyajan uskonnossa näkyy, johtuu siitä.
En edistä uskontoa. Minusta uskonto on ihmisten ajatuksia Jumalasta.
Aito kristinusko ei ole uskonto. Se ei ole ajatuksiamme Jumalasta.
Siinä emme yritä tavoittaa Jumalaa, vaan Jumala kumartuu puoleemme.
Erotan siis kristinuskon ja uskonnon toisistaan, mutta kaikki se hyvä, -
joka nykyajan uskonnossa on, johtuu Lutherin armon oivalluksesta.
Siitä lähti liikkeelle uskonpuhdistus, joka johti moniin herätysliikkeisiin.
Jos uskonnossa on jäljellä mitään hyvää, se johtuu tästä ilmestyksestä, -
jonka Luther sai. Takaan, että jos saat saman ilmestyksen, -
sinulle tapahtuu samoin. Sinunkin elämäsi muuttuu, jos ymmärrät, -
että ihminen vanhurskautetaan uskon kautta, ilman lain tekoja.
Nykypäivän uskonnollista ihmistä loukkaa ajatus siitä, -
että meidät vanhurskautetaan ilman lain tekoja.
Vanhurskaus on uskonnollinen sana. Sen merkityksestä voisi puhua kauan.
Se tarkoittaa vapautta tekojen syyllisyydestä ja rangaistuksesta.
Jos olemme vanhurskaita, on kuin emme olisi koskaan tehneet syntiä, -
aivan kuin olisimme täydellisiä eikä meissä olisi mitään vikaa.
Sitä vanhurskauttaminen on.
Meistä ei tule vanhurskaita, sellaisia kuin emme olisi ikinä tehneet syntiä, -
lain tekoja tekemällä, vaan jos uskomme siihen, mitä Jeesus teki.
Jos elät lain alla, et koskaan ymmärrä, miltä tuntuu olla ikään kuin -
et olisi koskaan tehnyt syntiä, sillä laki vahvistaa syntiä, tappaa, -
tuomitsee, tukkii suusi ja tekee sinusta syyllisen ja tietoisen synnistä.
Laki ei saa sinua tuntemaan oloasi vanhurskaaksi, -
ainoastaan syylliseksi ja tuomituksi.
Vain ymmärtämällä armon voit päästä vapaaksi syntiesi rangaistuksesta.
Uusi liitto saa sen aikaan, ei Vanhan testamentin laki, -
joka osoittaa syntisi ja tuottaa sinulle syyllisyyttä, tuomiota ja kuolemaa.
Nämä ovat väkeviä totuuksia. Voisin puhua tästä ikuisuuden.
Jakeessa Room. 7:5 mainitaan toinen asia Vanhan testamentin laista.
"Sillä kun olimme lihan vallassa, niin synnin himot, jotka laki herättää, -
vaikuttivat meidän jäsenissämme, -
niin että me kannoimme hedelmää kuolemalle".
Laki siis herätti synnin himot ja auttoi meitä tekemään syntiä.
Myöhemmin sanotaan, että laki lisäsi syntiä elämässämme.
Se kantoi hedelmää kuolemalle.
Laki tuottaa kuolemaa, ei elämää.
Tämä on tärkeä asia. Tämän vuoksi monet kristityt vaeltavat kuolemassa.
Se ei tarkoita vain fyysistä kuolemaa. Masennuskin on hidasta kuolemaa.
Sairaudet, arvottomuus, syyllisyys, kadotustuomio, viha, katkeruus, -
anteeksiantamattomuus, kaikki synnin seuraukset ovat kuoleman muotoja.
Room. 6:23 "Sillä synnin palkka on kuolema".
Sairaudet, köyhyys ja sodat ovat kaikki kuoleman muotoja, -
eivät vain lopullinen, fyysinen kuolema ja hengellinen kuolema, ero Herrasta.
Muut kuoleman muodot ovat kuoleman lievempiä versioita.
Jakeen Room. 7:5 mukaan laki kantoi hedelmää kuolemalle.
Kyse ei siis ole vain fyysisestä kuolemasta, vaan sairauksista, -
köyhyydestä, yksinäisyydestä ja häpeästä. Laki tuottaa noita asioita.
Jos olet ottanut Jeesuksen Herraksesi ja tiedät ilman epäilyksen häivää, -
että jos kuolisit nyt, menisit Herran luo, mutta kärsit masennuksesta, -
yksinäisyydestä, pelosta, köyhyydestä, syyllisyydestä tai sairauksista, -
se johtuu siitä, että laki on kantanut tuollaisen hedelmän.
Tätä voi olla vaikea myöntää.
Jos näen, että puutarhassasi kasvaa tomaatteja, -
tiedän sinun kylväneen niitä, vaikken ollut silloin paikalla.
Sama pätee hengelliseen maailmaan. Jos kärsit kuoleman hedelmistä, -
joita laki tuottaa, olet lain alla, vaikka väittäisit muuta.
Et vain ehkä huomaa sitä.
Tämä ei ole niin ilmiselvää. Moni ajattelee, ettei ole lain alla, -
koska ei uhraa veriuhreja, pukeudu kaapuihin, joissa on tupsut, -
noudata juutalaisten juhlia tai muita juutalaisia tapoja.
Uuden testamentin seurakunta on omaksunut samanlaisen asenteen.
Se on yhä matkalla samaan määränpäähän samaa tietä pitkin.
Autot vain ovat vaihtuneet. Eläinuhrien sijaan meidän täytyy -
käydä kirkossa niin ja niin monta kertaa viikossa, -
paastota, rukoilla ynnä muuta. Sama päämäärä, sama tie, -
uudet kulkuneuvot. Millaista hedelmää elämässäsi on?
Onko siellä kuoleman hedelmää, sairautta, köyhyyttä, masennusta, -
yksinäisyyttä ja epävarmuutta? Kaikki nuo asiat ovat lain tuotetta.
Room. 7:6 "mutta nyt me olemme irti laista ja kuolleet pois siitä, -
mikä meidät piti vankeina, niin että me palvelemme Jumalaa -
Hengen uudessa tilassa emmekä kirjaimen vanhassa."
Miksi tätä on niin vaikea ymmärtää? Koska uskonto on omaksunut lain -
ja sekoittanut sen uuden liiton armoon. Sitä ei olisi pitänyt tehdä.
Siitä puhutaan niin usein. Mark. 7:13 "Te teette Jumalan sanan tyhjäksi -
perinnäissäännöllänne, jonka olette säätäneet."
Se ei johdu Raamatusta. Raamattu sanoo, että olemme irti laista.
Meidät on vapautettu siitä asiasta, joka tuotti hedelmää kuolemalle.
Meidät on vapautettu siitä asiasta, joka voimisti syntiä, 1. Kor. 15:56.
Meidät on vapautettu siitä asiasta, joka oli kuoleman virka, 2. Kor. 3:7.
Meidät on vapautettu siitä asiasta, joka tuotti kadotustuomion, 2. Kor. 3:9.
Meidät on vapautettu siitä, joka tukki suumme ja toi syyllisyyttä, Room. 3:19
Meidät on vapautettu siitä, joka teki meidät tietoisiksi synnistä, Room. 3:20
Meidät on vapautettu laista, mutta monet uskovat elävät lain alla, -
sillä he eivät tiedä, miksi Jumala antoi lain.
Lakia on tulkittu ja sovellettu väärin. Se on luonut väärän kuvan Jumalasta.
He luulevat Jumalan vaativan täydellisyyttä, mutta Hän vaati sitä -
ainoastaan Jeesukselta.
Charis-raamattukoulu antaa aviopuolisoille tilaisuuden löytää -
uusia ulottuvuuksia Jumala-suhteesta.
Suhteeni Jumalaan muuttui täysin.
Löysin uusia asioita kristinuskosta.
Opetukseen uppoutuminen mahdollisti vaivattoman muutoksen.
―Haluan elää voitokkaasti.
Jumala ei ollut enää jumissa Sanassa.
Olen vapaa rakastamaan Jumalaa ja tiedän olevani rakastettu.
Charis-koulussa Sana herää eloon ja suhde Jumalaan on kaiken perusta.
Elämä muuttuu pysyvästi.
Andrew Wommack ja Charis: Muuta elämäsi. Muuta maailma.
Haluan kutsua sinut ARMI-konferenssiimme.
ARMI on yhteistyöjärjestömme.
Kokous pidetään tiloissamme Woodland Parkissa 24.―26.3.2015.
Järjestön tarkoitus on saattaa kaikki työkalut ja resurssit, -
jotka Jumala on minulle ja raamattukoulullemme antanut, -
muidenkin pastorien käyttöön. Jäseniä on kaikkialta maailmasta.
Keith Moore palvelee kanssani. Konferenssista tulee hieno.
Muista: 24.―26.3.2015 Coloradon Woodland Parkissa.
Koko Andrewin opetussarja Jumalan todellisesta luonteesta -
on saatavana CD- tai DVD-levyillä. Niiden hinta on 16 puntaa.
Opetus on saatavana myös kirjana, jonka hinta on 8,99 puntaa.
Koko sarjan voi myös ladata ilmaiseksi nettisivuiltamme.
Sieltä näet kaikki tavat, joilla voit tilata opetuksen.
Jumalan todellisesta luonteesta kertovan sarjan neljäs osa -
on saatavana kolmella punnalla, mutta ellei sinulla ole siihen varaa, -
Andrew yhteistyökumppaneineen tarjoaa sen sinulle ilmaiseksi.
Tarjoamme myös Andrewin kirjaa aiheesta Älä rajoita Jumalaa.
Tilaa omasi jo tänään!
Voit tilata materiaaleja luottokortilla netin kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7:30―17 (GMT)
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos numero on varattu, muista, että voit tilata materiaaleja -
milloin vain osoitteesta www.awme.net.
Olet tervetullut tapaamaan Andrewia johonkin näistä tapahtumista: -
Helmikuussa Andrew vierailee eri puolilla Kaliforniaa.
Maaliskuussa hän on Kansasissa, Oklahomassa ja Texasissa -
sekä Colorado Springsissä raamattukoulun kampuspäivillä -
ja yhteistyöjärjestöjemme jokavuotisessa konferenssissa.
Huhtikuussa hän pitää siellä pääsiäisen ajan jumalanpalveluksia.
Huhtikuussa hän vierailee lisäksi Orlandossa ja Washingtonissa.
Lisätietoa tapahtumista alueellasi saat nettisivuiltamme.
Kun tulin tänne, olin uskonnollinen, olinhan ollut kristitty jo pitkään.
Oli paljon ajatuksia, joissa ei ollut järkeä. Niistä oli päästävä eroon.
Sitten aloin oppia uutta Sanasta, ja se kasvoi sisälläni. Se oli hienoa.
Ison-Britannian Charis-koulut odottavat sinua!
Lisätietoa nettisivuiltamme.
Suomennos: Anni Lähteenmäki